**Am răsărit**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am răsărit

Am răsărit din foc, din pulberea de jos

Din haosul himeric înfăsurat in ceață,

Si-am străbătut distanțe, de mii de ani lumină

Ca să ajung să văd, slăvita dimineață.

Un plod în întuneric, in vasta galaxie

Ascuns printre sisteme create de Stăpân,

Am alergat grăbit s-ajung la suprafață,

Plutind peste milenii ca norii peste fum.

Trecut-am peste alfa, mergând înspre omega

Un călător pribeag, orfan fără de Țară,

Am colindat pustiul cu zeci de mii de forme

Sperând la Ziua când, ajunge-voi afară !

Afară-i libertatea, sfârsitul de tunel

Iar eu, la fel ca puiul ce sade în găoacă,

Ce-asteaptă răbdător, lovind mereu cu ciocul

În coaja lui de ou, ce-i gata să se spargă.

Privesc spre nemurirea, ce-asteaptă ca un far

Vapoarele să vină din larg indepărtat,

In care sunt străini, ce s-au pornit ca mine

Cu-acelasi dor atunci, când ei s-au îmbarcat.

Pornind pe-acelasi drum, ne-am rătăcit adesea

În vastul univers, al cercului destin,

Iar singuri uneori, ne-a părăsit nădejdea

Că vom ajunge clipa, deplin să biruim.

Omega e departe, iar drumul e prea lung

Sinistre soapte cresc in mintea de fugari,

Si demonii urgiei născuți printre vulcane

Pe tronuri de granit, stau vesnic ca dusmani.

Dar Dumnezeu e vesnic, El, însusi existența

Trimite-n calea noastră luceferi sclipitori,

Ce-n strălucirea Sfântă ne luminează bolta

Iar pasii obosiți devin mult mai usori.

Când vom ajunge-acolo ?… Nimeni nu stie clipa !

Dar suntem o familie: Biserica mareață,

Ținându-ne de mâna chiar daca ne mai pierdem

Ne vom gasi cu toții, in marea dimineață !

De M Horlaci.